钦定古今图书集成/明伦汇编/氏族典/第353卷 > 《廖用贤尚友录》 > 牟鲁
## 钦定古今图书集成/明伦汇编/氏族典/第353卷 > 《廖用贤尚友录》 > 牟鲁

按《明外史牟鲁传》：“鲁，乌程人，为莒州同知。洪武三年，
青州民孙古朴等为乱，袭州城，执鲁欲降之，拥至城
南邹家庄，鲁大骂，遂杀之。又有白谦、裴源、朱显忠、王
名善、黄里、顾师胜、陈敬、吴得之属。谦婺源知州，信州
盗萧明来寇，谦力不能御，赴水死。源，肇庆府经历，以
公事赴新兴，遇山贼陈勇卿，被执令跪，源大骂被杀显忠，如皋人。以濠梁卫指挥佥事从傅友德克文州，
遂留守之。洪武四年，蜀将丁世真来攻，力战。城破，为
乱兵所杀。千户王均谅被执，不屈，磔死。名善，义乌人。
为高州通判。海寇罗子仁率众潜入城，执名善，不屈
死。里，云内州同知。洪武五年，蒙古兵突入城，里率兵
巷战，力屈死之。师胜，兴化人，为峨眉知县。洪武十二
年率民兵讨贼彭普贵，战死。敬，增城人，云南曲靖府
经历，署剑川州事。邻寇来攻，敬力战死。得，全椒人。为
龙里守御所千户。古州上婆蛮林宽作乱，攻城，得与
镇守盱眙并《孚》奋击，得中毒弩死，孚战死。